b'\n_START_ARTICLE_\nT\xc4\x97vinis procesas\n_START_PARAGRAPH_\nT\xc4\x97vinis procesas yra kompiuterinis procesas, kuris suk\xc5\xabr\xc4\x97 vien\xc4\x85 ar daugiau vaik\xc5\xb3 proces\xc5\xb3._NEWLINE_Operacin\xc4\x97se sistemose su hierarchine proces\xc5\xb3 organizacija, pvz., UNIX, Linux), kiekvienas procesas, i\xc5\xa1skyrus nulin\xc4\xaf proces\xc4\x85 (kintamasis) yra sukuriamas, kai kitas procesas atlieka fork sistemos komand\xc4\x85 (angl. system call). Procesas, kuris i\xc5\xa1\xc5\xa1aukia fork komand\xc4\x85, yra t\xc4\x97vinis procesas, o naujai sukurtas procesas vadinamas vaiko procesu (angl. child process). Kiekvienas procesas (i\xc5\xa1skyrus nulin\xc4\xaf proces\xc4\x85) turi tik vien\xc4\x85 t\xc4\x97vin\xc4\xaf proces\xc4\x85, bet gali tur\xc4\x97ti daug vaik\xc5\xb3 proces\xc5\xb3._NEWLINE_Branduolys identifikuoja kiekvien\xc4\x85 proces\xc4\x85 pagal jo identifikatori\xc5\xb3 (PID) (angl. process identifier). Nulinis procesas yra ypatingas procesas, kuris yra sukuriamas kai sistema u\xc5\xbesikrauna; po vaiko proceso i\xc5\xa1si\xc5\xa1akojimo (1 procesas), nulinis procesas tampa kintamuoju procesu. Pirmasis procesas, \xc5\xbeinomas kaip pirminis (angl. init), yra kiekvieno kito proceso sistemoje prot\xc4\x97vis._NEWLINE_Kai vaiko procesas baigia darb\xc4\x85, i\xc5\xa1kviesdamas sistemines komandas: exit (angl. exitsystem call) - jeigu s\xc4\x97kmingai baig\xc4\x97 darb\xc4\x85, d\xc4\x97l klaidos, sugeneruodamas lemting\xc4\x85 pabaigos klaid\xc4\x85(angl. fatal execution error) arba gav\xc4\x99s darbo pabaigos signal\xc4\x85. Darbo pabaigos b\xc5\xabdas gr\xc4\x85\xc5\xbeinamas operacinei sistemai. T\xc4\x97vinis procesas yra informuojamas apie jo vaiko proceso nutraukim\xc4\x85 per SIGCHLD (SIGCHILD \xe2\x80\x93 vaiko proceso signalas) signal\xc4\x85. T\xc4\x97vinis procesas gauna vaiko proceso i\xc5\xa1\xc4\x97jimo b\xc5\xabsen\xc4\x85 i\xc5\xa1kviesdamas wait sistemos komand\xc4\x85. Ta\xc4\x8diau, jei t\xc4\x97vinis procesas to neatlieka, vaiko procesas tampa mirusiu procesu (angl. zombie process).'